Broj: 13/04-45-1-465-3/22   
Datum: 15.08.2022. godine

**SAOPĆENJE ZA JAVNOST**

**U 149 INSPEKCIJSKIH KONTROLA ZATEČENO 70 RADNIKA NA CRNO**

Inspektori Porezne uprave Federacije BiH su na području općina: Kiseljak, Vitez, Busovača, Konjic, Jablanica, Mostar, te sarajevskih općina Centar, Novi Grad, Stari Grad, Novo Sarajevo, Ilidža, Vogošća, Hadžići, Ilijaš i Trnovo dana 13.08.2022. godine izvršili 149 inspekcijskih kontrola tzv. akcije kojim su bili obuhvaćeni porezni obveznici koji obavljaju različite uslužne djelatnosti.

U izvršenim kontrolama otkriveno je 70 neprijavljenih radnika, 43 obveznika koji nisu evidentirali promet putem fiskalnog uređaja, dva obveznika koja nisu imala fiskaliziran fiskalni uređaj i jedan objekat koji je obavljao djelatnost bez odobrenja za rad nadležnog organa.

Zbog utvrđenih nepravilnosti: zapošljavanje neprijavljenih radnika, neevidentiranje prometa putem fiskalnog uređaja, nepostojanja fiskaliziranog fiskalnog uređaja i rada bez odobrenja, u 81 slučaj izdati su prekršajni nalozi s ukupno izrečenim novčanim kaznama u iznosu 326.700,00 KM.

U dva slučaja, zbog ometanja inspektora u vršenju službene radnje, inspekcijski nadzor je završen uz asistenciju policije.

Porezna uprava će nastaviti aktivnosti inspekcijskog nadzora na kontroli zakonitosti poslovanja poreznih obveznika i sprečavanju sive ekonomije i u narednom periodu i poziva porezne obveznike kod kojih su utvrđene nepravilnosti da usklade svoje poslovanje i da poštuju zakone kako se ne bi izlagali sankcijama i nepotrebnim troškovima.

Porezna uprava FBiH također poziva i građane, ako imaju saznanja o radu na crno, ali i drugim nepravilnostima, da prijavu mogu anonimno dostaviti putem:

e-maila: sivaekonomija@fpu.gov.ba i primjedbe@fpu.gov.ba,

SMS poruke na broj mobitela 061 724 610,

besplatnog poziva na broj 080 020 333 i

pošte na adresu Husrefa Redžića 4, Sarajevo, uz naznaku „Nepravilnosti“.

**Porezna uprava Federacije BiH**